Gemeen Seevdaal

**Seevdaal** () is een Gemeen in’n Landkreis Horborg in Neddersassen bi Hamborg. Se hett . Seet von de Verwaltung is Hittfeld.

De Gemeen gellt na dat neddersassische Kommunalverfatensgesett as Sülvstännige Gemeen.

## Historie

Seevdaal is an'n 1. Juli 1972 ut 19 sülvststännigen Gemenen as Eenheitsgemeen schopen wurrn. De Naam Seevdaal is ok von 1972. De Gemeen is na de Seev nöömt worrn, de dör de Gemeen flütt.

### Gemeenopdelen

De Gemeen besteiht ut söss Oortschoppen, de egen Oortsrääd un Oortsbörgermeesters hebbt un in de jümmer en Reeg Dörper tohoopfaat sünd.

### Inwohners

(jümmers to’n 31. Dezember)
*1998 - 39.564
*1999 - 40.164
*2000 - 40.536
*2001 - 40.819
*2002 - 41.060
*2003 - 41.157
*2004 - 41.287
*2005 - 41.614

Seevdaal is de Gemeen mit de mehrsten Inwohners vun Düütschland ohn' Gemeen mit Stadtrechten.

## Politik

### Gemeenderaat

De Raat vun de Gemeen besteiht ut 40 Liddmaten un den hauptamtlichen Börgermeester.

* 2006 = BIS, 2011 = FW.S

### Börgermeesters

Dat Amt von’n Börgermeester weer bet to dat Enn von de Tweegleisigkeit 1997 ehrenamtlich. Siet 1997 is de Börgermeester in’t Hauptamt ok för de Verwaltung von de Gemeen tostännig.

### Gemeendirekters

Dat Amt von’n Gemeendirekter is 1997 mit dat Enn von de Tweegleisigkeit in dat Amt von’n hauptamtlichen Samtgemeenbörgermeester opgahn.

### Ehrenbörgers

Seevdaal hett betherto veer Ehrenbörgers:

* 1976: Philipp Helbach, Politiker in’n Landdag, Börgermeester von Mäkelfeld (1946–1972)
* 1984: Hermann Meyer, eersten Börgermeester von Seevdaal (1972–1984)
* 1999: Hans Meyer-Sahling, 1972 bet 1994 Oortsbörgermeester von Emmelndörp/Metzendörp
* 2007: Hermann Maack, 35 Johre Gemeenraad, Oortsbörgermeester von Ohlendörp/Holtörp

### Wapen un Flagg

Dat Wapen von de Gemeen wiest op grönen Grund baven en gollen Lööw, de na achtern kickt, un ünnen, afdeelt dör en sülvern Wellenlien, en sülvern Möhlensteen, de in 19 Delen deelt is un in de Midd en swart Möhliesen hett.

De Lööw steiht för Hinnerk de Lööw, den en Hoff in Hittfeld tohöört hett. De Wellenlien steiht för de Seev, dat Gröön för dat gröne Land in dat Daal von de Seev un de Möhlensteen mit de 19 Delen för de velen Möhlen in de Gemeen un de 19 Gemenen, ut de sik de hüdige Gemeen Seevdaal tohoopsett.

De Flagg is baven gröön, in de Midd gollen un ünnen wedder gröön un wiest op’n Middelstriepen dat Wapen.

## Wertschap un Infrastruktur

Seevdaal billt mit sien Hauptoord Hittfeld en Middelzentrum för de Öörd in de Ümgegend.

### Verkehr

Seevdaal is för den Autoverkehr good anbunnen. De Dörper Maschen (A250), Hittfeld (A1), Fleest un Ramßel (A7) hebbt all en Anslut för de Autobohn. An dat „Horster Dree-eck“ bi Host droopt sik de A7 un de A1, bi dat „Maschener Krüüz“ krüzt de A1 de A250.

De Dörper Hittfeld, Maschen un Mäkelfeld hebbt all enen Bohnhoff mit Anslut no Hamborg-Horborg. Annere Oorsdele sünd mit Busstreken verbunnen.

## Kultur
### Bildung

Hittfeld un Mäkelfeld hett jeder en Grund- un Hööftschool, en Realschool un ok en Gymnasium. Grunnscholen sünd in Emmelndörp, Fleest, Host, Maschen un Ramßel. 

### Wat to bekieken is
* Rangierbohnhoff Maschen
* Hoster Möhl (Watermöhl vun 1529)
* Stiftskark Ramßelh
* Skulpturenpark der Gernot Huber-Stiftung in Ramßel
* Hittfelder Kark (Feldsteenkark ut dat dem 12. Johrhunnert)

### Sport
* TuS Fleest
* HSG Seevedaal
* TSV Eintracht Hittfeld
* SC Seevedaal
* VfL Maschen
* ESV Maschen
* MTV Ramßel
* PBC Seevedaal e.V. - Poolbillard
* SV Emmelndörp
* TV Mäkelfeld
* Schützenvereen Moor
* TSV Over Bullenhúus
* Windsurfer Seevedaal e.V.
* Fischereevereen Mäkelfeld-Glüsen

## Weblenken

* Gemeen Seevedaal (Hoochdüütsch)

## Footnoten